Vilniaus ,,Ryto“ progimnazija

**Nuotolinio mokymosi organizavimas siekiant užtikrinti duomenų apsaugą**

**Rekomendacijos**

I. NUOTOLINIO UGDYMO ORGANIZAVIMAS MOKYKLOJE

# 1. Rekomendacijos parengtos vadovaujantis Valstybinės duomenų apsaugos inspekcijos parengta atmintine, Švietimo, mokslo ir sporto ministerijos parengtais patarimais mokytojams ir tėvams, kaip padėti vaikams saugiai bei efektyviai mokytis internete (2020-04-08) bei Vilniaus ,,Ryto“ progimnazijos 2019 m. vasario 18 d. V–26 asmens duomenų saugojimo politikos tvarkos aprašu.

1.1. Progimnazija taiko sinchroninio ir asinchroninio nuotolinio mokymo būdus.

1.2. Nuotolinio mokymo metu naudojamas susirašinėjimo įrankis - el.dienynas ,,Mano dienynas“. Elektroninius laiškus pasibaigus mėnesiui panaikina dalyko mokytojas (laiškų gavėjas).

1.3. Klasių vadovai informuoja mokinius ir jų tėvus, kaip tinkamai naudotis nuotolinio mokymo priemonėmis ir kokios yra naudotojų pareigos ir atsakomybės, siekiant užtikrinti naudojimo elektronine priemone perduodamų duomenų saugumą.

II. ASMENS DUOMENŲ SAUGOS UŽTIKRINIMAS

2. Progimnazijoje užtikrinamas asmens duomenų saugumas:

2.1. Nuotolinio mokymo metu renkami mokinių darbai. Įvertinus mokinio darbą, aptarus su mokiniu vertinimo rezultatus mokytojas darbą panaikina. Jokie asmens duomenys nesaugomi.

2.2. Progimnazijos IT administratoriui ir direktoriaus pavaduotojoms ugdymui suteikiami įgaliojimai suteikti, keisti, apriboti ar naikinti prieigos prie Google Drive platformos.

2.3. Nauji mokinių ir jų tėvų asmens duomenys nerenkami.

2.4. Nuotolinio mokymo priemonės naudotojams (mokiniams) prie Google Drive platformos sugeneruotos prisijungimo nuorodos, laikantis platformos saugumo reikalavimų. Mokiniai informuoti nuorodomis su niekuo nesidalinti.

3. Siekiant užtikrinti pakankamą asmens duomenų apsaugą, visapusiškai įvertinti galimas rizikas ir priemones, reikalingas tiek šioms rizikoms suvaldyti, tiek organizuoti tinkamą nuotolinio mokymosi procesą, Vilniaus ,,Ryto“ progimnazijoje taikoma *vieninga nuotolinio mokymo sistema*.

3.1. Vengiant situacijų, kai progimnazijos darbuotojai savo veikloje savo nuožiūra gali naudoti skirtingas nuotolinio mokymo priemones, progimnazija naudoja šias nuotolinio ugdymo(si) aplinkas, kurios užtikrina ne tik skaitmeninio ugdymo turinio pasiekiamumą, bet ir bendravimą ir bendradarbiavimą nuotolinio ugdymo proceso metu realiuoju (sinchroniniu) ir nerealiuoju (asinchroniniu) laiku:

* vaizdo pamokos, konsultacijos, susirinkimai – skaitmeninės platformos ZOOM aplinkoje;
* skaitmeninės ugdymosi aplinkos: EDUKA, e.Test, EMA;
* elektroninis dienynas ,,Mano dienynas“;
* elektroninis paštas;
* progimnazijos internetinė svetainė ir socialinis tinklas ,,Facebook“, Messenger;
* progimnazijos pasitarimai organizuojami nuotoliniu būdu skaitmeninės platformos ZOOM aplinkoje.

4. Vadovaujantis Bendrojo duomenų apsaugos reglamentu (toliau – BDAR) mokymosi procese turi būti laikomasi BDAR reikalavimų:

4.1. užtikrinamas asmens duomenų slaptumas bei saugumas.

4.2. Nuotolinio mokymo proceso organizavime dalyvauja už mokyklos saugos politiką atsakingas asmuo, kuris prižiūri nuotolinio mokymo organizavimo ir pasirinktų priemonių naudojimo saugumą, esant reikalui , konsultuoja bendruomenės narius.

4.3. Nustatyti progimnazijos darbuotojų vaidmenys ir atsakomybės *vykdant nuotolinį mokymą*. Nuotolinio mokymo proceso organizavime dalyvauja:

* L. e. p. direktorė Vida Kisielienė rengia įsakymus, bendradarbiauja su nuotolinį ugdymą organizuojančiomis įstaigomis, stebi nuotolinį mokymą, sprendžia iškilusias problemas.
* Direktoriaus pavaduotoja ugdymui Alina Dzervan, 5-8 klasių kuratorė, Zoom platformos konsultantė;
* Direktoriaus pavaduotoja ugdymui Roberta Juodelienė, priešmokyklinio, pradinių klasių kuratorė;
* Asmens duomenų pareigūnė - raštinės vadovė Sandra Tamošaitienė,
* IT specialistas Mantas Lingys, atsakingas už mokyklos saugos politiką,
* IT administratorė, atsakinga už nuotolinį mokymo konsultavimą, informacinių technologijų mokytoja Violeta Rynkevičienė,
* El. dienyno administratorė Laimutė Lukoševičienė.

4.4. Mokytojai primena mokiniams, kad virtualiose pamokose galioja tokios pačios drausmės ir mandagaus elgesio taisyklės, kaip ir mokykloje; stebi, ką virtualioje klasėje veikia, ką kitiems demonstruoja mokiniai ir pastebėję netinkamą elgesį, atitinkamai reaguoja; paaiškina vaikams, kad negalima siųsti, perduoti jokių prisijungimo prie virtualios klasės nuorodų ar duomenų kitiems asmenims.

* Įvykus saugumo incidentui, asmens duomenų saugumo pažeidimui ir pan., mokytojai reaguoja nedelsiant:

- sustabdo mokymą,

- fiksuoja pažeidimą,

- informuoja vaiko tėvus,

 - kreipiasi mokyklos asmens duomenų saugos pareigūnę, raštinės vadovę Sandrą Tamošaitienę (tel. nr. 867262990, el. p. rastine@ryto.lm.lt, kuri susisiekia su atsakingais asmenimis) .

* Nuotolinio ugdymo metu vykstantis susirašinėjimas ugdymo klausimais su mokiniais, tėvais naikinamas pasibaigus mėnesiui . Už tai atsakingi pedagoginiai darbuotojai .
* Google drive (pagrindinėje platformoje) asmens duomenys nėra tvarkomi. Platformoje tik pateikiama mokymosi medžiaga. Atsakinga IT administratorė Violeta Rynkevičienė atsakingauž platformos saugyklos priežiūrą.
* E. dienyne pateikiami mokinio, tėvų vardai, pavardės, e. paštas, telefonas, nuotolinio mokymosi rezultatai.
* Mokytojai dirba pagal pamokų tvarkaraštį;

5. Renkantis nuotolinio mokymo priemonę atsižvelgta į šiuos kriterijus:

* Siekiama taikyti aktyvų nuotolinio mokymo tipą, kai vienu metu konkrečią platformą naudoja mokytojas ir mokiniai.
* Nuotolinio mokymo priemonė (pagrindinė platforma Google Drive) yra saugi ir tinkama visoms amžiaus grupėms: priešmokyklinis ugdymas, pradinis bei pagrindinis ugdymas.
* Pasirinkta priemonė atitinka mokytojų ir mokinių turimą įrangą, interneto greitį.
* Pasirinktoje nuotolinio mokymo priemonėje mokiniai ir mokytojai turi individualias prieigas. Prieigų kontrolę užtikrina IT administratorė Violeta Rynkevičienė.
* Prisijungimo prie nuotolinio mokymo priemonės metu naudojamas „https“ sertifikatas.

6. Progimnazija dokumentuoja naudojimosi pasirinkta priemone tvarką:

* Nuotolinio mokymo proceso organizavime dalyvaujantys atsakingi asmenys yra atsakingi už mokyklos saugos politiką, sklandų nuotolinį mokymą bei asmens duomenų apsaugos užtikrinimą, kaip ir visi kiti ugdymo procese dalyvaujantys pedagogai ar specialistai.
* Įgaliojimai suteikti, keisti, apriboti ar naikinti naudotojų prieigos teises suteikti IT administratorei Violetai Rynkevičienei.
* Nuotolinio mokymo priemonės naudojamos pagal patvirtintą pamokų tvarkaraštį.
* Mokytojai turi tikrinti ir kontroliuoti mokinių dalyvavimą nuotolinėje pamokoje fiksuojant atsiųstas atliktas užduotis per el. dienyną, sms bei prisijungimą prie Zoom platformos.
* Progimnazijos svetainėje yra informacija (kuri nuolat atnaujinama) apie nuotolinį mokymą.
* Parengtos įstaigos darbo nuotoliniu būdu taisyklės;
* Parengtas nuotolinio mokymo priemonių planas;
* Parengti 1–4, 5–8 klasių pamokų online tvarkaraščiai,
1. Su nuotolinio mokymo dokumentais supažindinta bendruomenė (per el.dienyną, informacija progimnazijos svetaineje).
2. Padagoginiai darbuotojai turi laikytis Vilniaus ,,Ryto“ progimnazijos 2019 m. vasario 18 d. V–26 asmens duomenų saugojimo politikos tvarkos aprašo nuostatų, nuotolinio mokymo dokumentų bei vykdyti šias rekomendacijas.

Parengė Sandra Tamošaitienė

Konsultuotasi su Alina Dzervan, Roberta Juodeliene, Violeta Rynkevičiene, Laimute Lukoševičiene.